kardosdrur/scandi-wiki huggingface dataset:
Royal Cinque Ports Golf Club

Royal Cinque Ports Golf Club er en golfklub i byen Deal i grevskabet Kent i det sydøstlige England, som blev grundlagt i 1892. Navnet stammer fra Deals medlemskab af en gammel gruppe af handelsbyer, kendt som Cinque Ports, der blev tildelt særlige rettigheder af de engelske monarker i middelalderen. Banen er en 18-hullers linksbane, der ligger langs Sandwich Bay-kysten på samme kystlinje som Royal St George's Golf Club og Prince's Golf Club.

Royal Cinque Ports Golf Club var vært for The Open Championship i 1909 og 1920. Yderligere to udgaver af mesterskabet var planlagt til afholdelse i Royal Cinque Ports (i 1938 og 1948), men begge gange blev turneringen flyttet, fordi usædvanligt højt tidevand havde oversvømmet banen. Som konsekvens blev klubbet fjernet fra den rota af baner, som på skift lægger græs til mesterskabet, men den er stadig blandt værtsbanerne for mesterskabets Final Qualifying-turneringer og har senest været anvendt til dette i 2011. Den er fortsat også vært for andre vigtige turneringer, f.eks. The Amateur Championship, og siden 1925 har den hvert år været vært for Public Schools Championship.

Kilder / eksterne henvisninger 
 Royal Cinque Ports Golf Club
 Golf Club Atlas Guide 

Golfklubber og -baner i England
Megamind

Megamind er en amerikansk computer-animeret superhelte-action–komedie fra 2010, instrueret af Tom McGrath. Den blev produceret af DreamWorks Animation og Red Hour Productions og distribueres af Paramount Pictures. Filmen blev udgivet i USA i Digital 3D, IMAX 3D og 2D den 5. november 2010.

Medvirkende

Musik 
Musik som forekommer i filmen:
 "Highway to Hell" af AC/DC
 "Crazy Train" af Ozzy Osbourne
 "Mr. Blue Sky" af Electric Light Orchestra
 "Back in Black" af AC/DC
 "Bad" af Michael Jackson
 "Welcome to the Jungle" af Guns N' Roses
 "Cobrastyle" af Teddybears

Referencer

Eksterne henvisninger 

 
 

Amerikanske film fra 2010
Animationsfilm fra USA
Engelsksprogede film
Prince's Golf Club

Prince's Golf Club er en linksgolfbane i Sandwich i grevskabet Kent i det sydøstlige England. Prince's er umiddelbar nabo til den mere kendte Royal St George's Golf Club, og begge klubber ligger på samme kystlinje som Royal Cinque Ports Golf Club.

Prince's blev færdigbygget i 1906 som en 18-hullersbane. Det nuværende 27-hullers layout er resultatet at et redesign i 1950 efter at skader under anden verdenskrig havde delvist ødelagt den oprindelige bane. Anden verdenskrig var meget hård ved Prince's, men den australske entreprenør, Sir Aynsley Bridgland, greb ind og hyrede Sir Guy Campbell og John Morrison til at redesigne og genopbygge banen. Det nye layout inddrog 17 af de opridnelige greens (men for de flestes tilfælde spillet fra en anden retning end den oprindelige) og eliminerede blinde teeslag og indspil. Redesignet var baseret på en centralt placeret klubhus, som imidlertid først åbnede i 1985, hvilket tillod at de 27 huller kunne spilles i tre sløjfer á ni huller, kendt som "Shore", "Dunes" og "Himalayas", som alle starter og slutter ved det nye klubhus. Det gamle klubhus, som ikke længere er i brug, ligger stadig ved indgangen til banen men blev svært beskadiget i en brand i 2008. Huset skal renoveres og ombygges til luksushytte og vandrehjem for besøgende golfspillere.

Prince's er kendt for at have været vært for The Open Championship i 1932, hvor mesterskabet blev vundet af amerikaneren Gene Sarazen. Sarazen havde ved den lejlighed premiere på sit nyopfundne sandjern og den oprindelige kølle er udstillet i Prince's. Greenside-bunkeren på 9. hul på Himalayas-banen, som Sarazen spillede fra på vej til sejren, blev døbt "The Sarazen Bunker" i 2011. Prince's er en af kun to baner, som kun én gang har været vært for The Open – den anden er Royal Portrush i Nordirland. Klubben er fortsat værtsbane for mesterskabets Local Final Qualifying-turneringer, og er senest blevet brugt til dette i 2011, da The Open vendte tilbage til Royal St. George's, hvor Prince's pro, Francis McGuirk, sluttede på en delt andenplads og dermed sikrede sig en af de tre ledige kvalifikationspladser.

Kilder / eksterne henvisninger 
Prince's Golf Club

Golfklubber og -baner i England
Etableret i 1906
Charlois

Charlois er et område i den hollandske by Rotterdam. Det ligger på sydsiden af floden Mass. Området har 66,000 indbyggere (2003) og dækker et område på 11.9 km².

Charlois var før en landsby, der går tilbage til omkring 1200. I 1458 gav Filip den gode området ”Reijerwaard”, hvori Charlois ligger, til hans søn Karl den modige. Kommunen Charlois eksisterede indtil 1895, hvor den blev en del af Rotterdam.

Gallery

Eksterne henvisninger 

 Charlois, officiel hjemmeside 

Rotterdam
Bydele
Middelhavslegene 1951

Det første Middelhavslegene blev afholdt i Alexandria, Egypten, hvor 734 atleter (alle mænd) fra 10 lande deltog. Arrangementet fandt sted fra den 5. til 20 oktober 1951.

Sportsgrene 
  Atletik (detaljer)
  Basketball (detaljer)
  Boksning (detaljer)
  Udspring (detaljer)
  Fægtning (detaljer)
  Fodbold (detaljer)
  Gymnastik (detaljer)
  Roning (detaljer)
  Skydning (detaljer)
  Svømning (detaljer)
  Vandpolo (detaljer)
  Vægtløftning (detaljer)
  Brydning (detaljer)

Medaljetabel

Eksterne henvisninger 
 http://www.cijm.net/ 
 Games Athletic results at  gbrathletics website
Christian Lerche-Lerchenborg (1865-1937)

Christian Cornelius Lubbi lensgreve Lerche(-Lerchenborg) (født 14. juli 1865 på Lerchenborg, død 22. maj 1937 på Kommunehospitalet i København) var en dansk godsejer, bror til Flemming og Otto Lerche.

Han var søn af lensgreve Christian Albrecht Lerche og hustru, blev 1883 student fra Roskilde Katedralskole, 1891 cand. jur. og arvede i 1885 grevskabet Lerchenborg. Lerche blev 1892 hofjægermester, 1912 kammerherre og 1913 Ridder af Dannebrog. Han var 1892 sognerådsformand i Årby Sogn, 1893-1909 præsident i Holbæk Amts økonomiske Selskab, formand for landbrugskolonierne for fattige børn, samme år medlem af bestyrelserne for Kysthospitalet på Refsnæs og for Holbæk Amts Plejeforening.

Nogle år efter lensafløsningen i 1923, da grevskabet blev nedlagt, blev Lerche i 1927 nødsaget til at afhænde det tidligere grevskab. Først godt 20 år senere fik slægten Lerche tilbagekøbt Lerchenborg.

20. oktober 1896 ægtede han på Dragsholm Slot Anna Hedvig Cathrine Beate de Falsen baronesse Zytphen-Adeler (13. februar 1879 på Søbysøgård – 12. februar 1938 i København), datter af lensbaron Frederik Zytphen-Adeler. Chr. Lerche var far til lensgreve Christian Albrecht Frederik Lerche-Lerchenborg, for hvem det lykkedes at tilbagekøbe Lerchenborg, og til baron og filmdirektør Axel Lerche.

Der findes et portrætmaleri af ham malet af Elisabeth Jerichau Baumann.

Kilder 
 Kraks Blaa Bog 1929
 Danmarks Adels Aarbog 1934
 Danske Jurister 1736-1936.

Christian 3
Lensgrever fra Danmark
Godsejere fra Danmark
Jurister fra Danmark
Riddere af Dannebrog
Kommunalpolitikere fra Danmark
Personer i Kraks Blå Bog (afdøde)
Danskere i 1800-tallet
Danskere i 1900-tallet
Kammerherrer fra Danmark
Hofjægermestre fra Danmark
B-VM i håndbold 1979 (mænd)

B-Verdensmesterskabet i håndbold for mænd 1979 var det andet B-VM i håndbold for mænd, og turneringen med deltagelse af 12 hold afvikledes i Spanien i perioden 22. februar – 3. marts 1979. Turneringen fungerede som den europæiske kvalifikation til den olympiske håndboldturnering i 1980, og holdene spillede om to ledige pladser ved OL-slutrunden.

Turneringen blev vundet af Spanien, som i finalen besejrede Schweiz med 24-18, og de to hold kvalificerede sig dermed til OL. Ungarn endte som nr. 3, og kom også til OL, eftersom Vesttyskland meldte afbud til OL-slutrunden.

Holdene, der sluttede som nr. 9-12, rykkede ned i C-VM.

Resultater 

De 12 deltagende hold var inddelt i fire grupper med tre hold i hver, og i hver gruppe spillede holdene en enkeltturnering alle-mod-alle. De fire gruppevindere og fire -toere gik videre til kampene om placeringerne 1-8.

Indledende runde

Gruppe A

Gruppe B

Gruppe C

Gruppe D

Hovedrunde 

I hovedrunden samledes de fire gruppevindere og de fire -toere fra den indledende runde i gruppe I og II. I hver gruppe spillede holdene en enkeltturnering alle-mod-alle, og de to gruppevindere kvalificerede sig til finalen. De to toere gik videre til bronzekampen, mens treerne gik videre til placeringskamp om femtepladsen. Endelig måtte de to firere tage til takke med at spille om syvendepladsen.

Gruppe I

Gruppe II

Gruppe 9-12

Placerings- og finalekampe

Samlet rangering

Kilder / eksterne henvisninger 
 World Handball Archive – Men Handball World Championship 1979 Group B Spain

Noter 

Håndbold i 1979
VM i håndbold
Axel Lerche

Axel baron Lerche(-Lerchenborg) (født 21. november 1903 på Lerchenborg, død 3. oktober 1949 i Ordrup) var en dansk filmdirektør, bror til lensgreve Christian Albrecht Frederik Lerche-Lerchenborg.

Han var søn af Christian Cornelius Lubbi lensgreve Lerche og hustru, blev student fra Rungsted Statsskole i 1921 og cand.jur. i 1930. Samme år blev han sagførerfuldmægtig i København og 1934 sagfører.

Han deltog i pistolskydning ved OL i Berlin 1936 og i London 1948.

I 1935 grundlagde han sammen med Ingolf Boisen Minerva-Film A/S, som han fra 1936 var direktør for indtil sin tidlige død i 1949.

Han blev gift 27. oktober 1932 i Sonnerup Kirke med Elise Margrethe Caroline komtesse Scheel (8. juni 1908 på Trudsholm – ?), datter af hofjægermester Henrik Jørgen greve Scheel og Sophie Louise de Falsen baronesse Zytphen-Adeler.

Kilder 
 Danske Jurister 1736-1936

Eksterne henvisninger 
 
 

Baroner fra Danmark
Advokater fra Danmark
Axel
Danskere i 1900-tallet
Filmselskabsdirektører fra Danmark
Skytter fra Danmark
Deltagere for Danmark ved sommer-OL 1936
Deltagere for Danmark ved sommer-OL 1948
Baroniet Holberg

Baroniet Holberg var et kortlivet baroni oprettet for Ludvig Holberg 1747 af Brorupgård ved Slagelse og Tersløsegård, som Holberg erhvervede henholdsvis 1740 og 1745.

I 1747 besluttede han, at hans formue skulle tilfalde Sorø Akademi, og Frederik V tillagde ham titel af "Baron for Friherreskab Holberg". Ved hans død i 1754 faldt ejendommen tilbage til Tersløsegård.

Kilder 
 Den Store Danske

Baronier i Danmark
Etableret i 1747
Ophørt i 1754
DuPont Danisco

DuPont Danisco er et 50/50% ejerskab mellem DuPont og Genencor en del af Danisco.
DuPont køber 10. juni 2011 Danisco for at få fuldt ejerskab af Genencor der laver enzymer til 2. generations bioethanol i kamp med Novozymes.

Kemivirksomheder fra USA
DuPont
Kemivirksomheder i Danmark
C-VM i håndbold 1980 (mænd)

C-Verdensmesterskabet i håndbold for mænd 1980 var det tredje C-VM i håndbold for mænd, og turneringen med deltagelse af ti hold afvikledes på Færøerne i perioden 2. – 9. februar 1980. Turneringen fungerede som kvalifikation til B-VM 1981, og holdene spillede om fire ledige pladser ved B-VM.

Turneringen blev vundet af Norge, som sammen med Frankrig, Østrig og Israel kvalificerede sig til B-VM.

Resultater 

De ti deltagende hold var inddelt i to grupper med fem hold i hver, og i hver gruppe spillede holdene en enkeltturnering alle-mod-alle. De to gruppevindere gik direkte videre til finalen, mens toerne gik videre til bronzekampen. Treerne spillede videre i kampen om 5.-pladsen, firerne spillede om 7.-pladsen, mens femmerne måtte tage til takke med at spille om 9.-pladsen.

Indledende runde

Gruppe A

Gruppe B

Placerings- og finalekampe

Samlet rangering

Kilder / eksterne henvisninger 
 World Handball Archive – Men Handball World Championship 1980 Group C Faroe

Noter 

Håndbold i 1980
VM i håndbold
Murad 2.

Murad 2. Kodja (født juni 1404, Amasya, død 3. februar 1451, Edirne) var sultan af det Osmanniske Rige fra 1421 til sin død, bortset fra en periode mellem 1444 og 1446. Murads regeringstid var præget af den lange krig, han førte mod de kristne om overherredømmet på Balkan og de tyrkiske emirater i Anatolien.

Kilder 
 Colin Imber: "The Ottoman Empire" (2002)
 "History of Ottoman Turks" (1878)
 Encyclopaedia Britannica (1911)
 Nordisk familjebok, Uggleupplagan (1913)

Osmanniske regenter
Henrik Stephansen

Henrik Victor Stephansen (født 6. august 1988) er en dansk tidligere eliteroer, der blev verdensmester i letvægtssinglesculler 2011. 

Henrik Stephansen begyndte at ro i 2000 i Rungsted Roklub og stillede senere  op for Roklubben Furesø. Hans første store internationale resultat kom i 2006, da han blev juniorverdensmester i dobbeltsculler sammen med klubkammeraten fra Furesø, Niels Henrik Stene. Senere var han med i båden, der blev U23-verdensmestre i letvægtsdobbeltfirer i 2008. I 2010 blev Stephansen verdensmester i ergometerroning i Boston, inden han nåede den ultimative triumf i 2. september 2011 med en overlegen sejr ved VM i Bled, Slovenien. Hans forspring var på over fem sekunder til sølvvinderen, Duncan Grant fra New Zealand.

Stephansen sikrede Danmark kvalifikation til OL i 2012 i den tunge singlesculler med en fjerdeplads ved udtagelsesstævnet i Luzern i maj 2012, hvilket gav den sidste af de 35 pladser ved OL. Han blev senere selv udtaget til legene, men OL-deltagelsen blev lidt af en skuffelse for ham. Efter en tredjeplads i runde et blev han kun nummer fire i kvartfinalen og måtte derfor kæmpe om pladserne under tolv. Efter yderligere to løb blev han samlet nummer tretten.

Samme år fik han revanche for OL-skuffelsen, idet han genvandt VM i letvægtssinglesculler senere på året. I 2013 blev han både europa- og verdensmester i samme disciplin. I 2014 og 2015 roede han letvægtsdobbeltsculler med forskellige makkere, men siden VM i 2015 har han ikke roet internationale stævner.

Referencer

Kilder / Eksterne henvisninger 

 
 

Olympiske roere fra Danmark
Deltagere for Danmark ved sommer-OL 2012
Nissan Sunny

Nissan Sunny var en lille mellemklassebil fra Nissan Motor, som blev bygget mellem 1966 og 1995 og var forgænger for Nissan Almera og Nissan Note. Modellerne frem til 1975 blev solgt som Datsun 120Y i Europa og på andre markeder som Datsun 1200, mens modellerne mellem 1975 og 1982 blev solgt som Datsun Sunny. Udenfor Europa blev nogle modeller solgt som Nissan Pulsar.

Eksterne henvisninger 

Sunny
Små mellemklassebiler
Forhjulstrukne biler
Biler introduceret i 1966
Biler fra 1960'erne
Biler fra 1970'erne
Biler fra 1980'erne
Biler fra 1990'erne
Stationcars
South Park (sæson 3)

Sæson 3 af South Park, en amerikansk tv-serie skabt af Trey Parker og Matt Stone, blev første gang sendt den 5. april 1999 og sidste afsnit blev sendt den 12. januar 2000.

Afsnit

Referencer 

South Park (sæson 3)-episoder
Sæsoner af tv-serier
Skive Trav

Skive Trav (officielt: Skive Trav Nordvestjysk Væddeløbsforening) er en travbane beliggende i den sydlige udkant af Skive. Det var her at travhesten Tarok havde hjemmebane, ligesom dens træner Jørn Laursen i en årrække har haft stalde og hjemmebane i Skive.

Historie 
Den første travbane i Skive blev anlagt i 1948 under navnet Nordvestjysk Væddeløbsbane på det område hvor Skive Kaserne i dag er beliggende. Tilskuerfaciliteterne blev hentet fra den nedlagte flygtningelejr i Jegstrup, og bestod hovedsagligt af gamle beboelsesbarakker. 25. juli 1948 var over 10.000 tilskuere tilstede da banen havde den første officielle løbsdag. En af de største ildsjæle og drivkræfter bagved etableringen, slagtermester Marius Jensen, bliver hvert år mindet med et løb i hans navn.

Regeringen besluttede i 1960'erne at der skulle bygges en helt ny kaserne i Skive, og området syd for byen hvor travbanen var beliggende blev udpeget som hjemsted for det nye militære anlæg. Ved den efterfølgende ekspropriation i 1966 fik foreningen bagved travbanen over en million kroner af staten for at afstå området. Efter diskussioner om at travbanen skulle flyttes til Herning, blev det besluttet at flytte en km syd sydpå og etablere sig på den nuværende placering i udkanten af skoven på Flyvej.

Travløb 
Travbanens samlede længde blev i 2014 forlænget fra 800 meter til 950 meter, og har et underlag af finkornet stenmel. På Skive Trav må en hest angribe en forankørende indenom under opløbet, da banen har "open stretch". I Skive køres der typisk løbsdistancer på 1700- eller 2100 meter.

Skive Trav slog 20. april 2008 omsætningsrekord, da publikum spillede for 2.044.846 kroner. Dette skete på den årlige "Musketerweekend" der er banens største årlige løbsdag. Alene 725.590 af omsætningen var på spil der vedrørte hestene der skulle i aktion i Skive, hvilket også er rekord for banen. Sammen dag blev der også slået rekord for én enkelt gevinst, da en spiller som den eneste ramte alle rigtige i V65 og kunne hæve godt 1.3 millioner kroner.

Referencer

Eksterne henvisninger 
 Skive Travs officielle hjemmeside

Trav
Etableret i 1948
Travbaner i Danmark
Trav
Orsasandsten

Orsasandsten er sandsten fra egnen omkring Kallmora i Orsa kommun i Sverige. Orsasandsten er en fossilfri, sedimentær bjergart, som dannedes for omkring 450 millioner år siden. Den kiselbundne kvarts er velegnet til slibestene.

Orsasandsten er blevet anvendt til slibning og hvæsning siden vikingetiden og sikkert også tidligere. Regelmæssig udvinding er forekommet i hvert tilfælde siden 1500-tallet. I henhold til bekendtgørelsen om minedrift i Orsa socken fra 1730, foregik udvinding i hver by med eget minehold og egen mine seks uger før fasten og seks uger efter høsten. Mineholdene havde egne minehytter med stald og smedje. Hakning og anden forarbejdning skete derefter indendørs i vinterperioden på de omkringliggende gårde.

Ved århundredeskiftet 1800 til 1900 forekom industriel udvinding af sten til byggeri, og orsasandstenen anvendtes blandt andet til Stockholm Centralposthus og til rådhuset i Orsa. På den tid arbejdede 400 til 500 personer om sommeren med sandstensudvinding, og der fremstilledes omkring 100.000 hvæssesten om året.

Se også 
Orsa Slipstensmuseum

Kilder 
Orsa Slipstensförening: Slipstensmuseet och slipstensgruvarna 
Om orsasandsten på Lenners Orsastens hjemmeside  

Sedimentære bjergarter
Bygningssten
Dalarnas län
Kippa

En kippa eller kipa (udtale: ; ; flertal: (kippot) כִּפוֹת), også kendt som en jarmulke (udtale: ), er en halvkugleformet eller fad-formet traditionel jødisk kalot, som regel lavet af stof, der ofte bæres af ortodokse jødiske mænd for at opfylde de sædvanlige krav om, at deres hoved skal være dækket på alle tidspunkter. Kippa bæres også af mange mænd og – mindre hyppigt – kvinder i konservative og reformerede jødiske samfund ifm. bøn.

Eksterne links 

Huer
Jødedom
Religiøs beklædning
Mitsubishi L200

Mitsubishi L200 er en firehjulstrukket varebil introduceret første gang i 1978. Bilen er meget populær blandt først og fremmest håndværkere på grund af sin alsidighed. Seneste medlem af familien hedder L200 Invite eller L200 Intense, hvor Intense er bedre udstyret med bl.a. letmetalfælge, skærmforøgere og et mere avanceret firehjulstræk. Den seneste model introduceret i 2006 er meget mere luksuriøs og har meget personbilspræg.

Den første model fandtes med dieselmotor eller 2.555 cm³ benzinmotor med karburator, enkelt overliggende knastaksel og 130 hk. Der kunne vælges mellem firehjulstræk med høj eller lav gearing eller baghjulstræk alt efter hvilken stilling gearstangen til reduktionsgearkassen stod i. Modellen er meget simpel i forhold til personbiler ligesom de fleste andre japanske pickup'er fra den tid var. Bilen kunne enten have automatiske eller manuelle frihjulsnav hvor sidstnævnte indebærer, at man hver gang man skal til- eller frakoble firehjulstrækket bliver nødt til at gå ud af bilen og dreje på knappen i naven på begge forhjulene. Et andet tilbehør var servostyring hvilket var at foretrække med tanke på bilens størrelse. Indtrækket fandtes i beige eller lyseblåt. Den blev bygget frem til midten af 1990'erne, hvor den fik nyt karrosseri.

Lignende biler er Nissan King Cab, Mazda B-serien, Isuzu Campo, Fiat Fullback og Toyota Hilux. Der fandtes også Opel Campo og Volkswagen Taro, som var samme bil som Isuzuen hhv. Toyotaen, men med Opel- hhv. Volkswagen-logo og en lidt anden kølergrill.

Eksterne henvisninger 

L200
Varebiler
Offroadere
Baghjulstrukne biler
Biler introduceret i 1978
Biler fra 1970'erne
Biler fra 1980'erne
Biler fra 1990'erne
Biler fra 2000'erne
Biler fra 2010'erne
Pickup'er
Gravfred

Gravfred er den fred, der ydes gravsteder. Krænkelse af gravfreden kan i Danmark straffes efter Straffeloven § 139. Desuden gælder også for ældre grave en fortidsmindebeskyttelse.

Note

Eksterne henvisninger 
 Den danske straffelov

Død
Aspargesært

 
Aspargesært (Lotus tetragonolobus) er en flerårig urt med en krybende eller opstigende vækst, røde blomster og særprægede, firkantede bælge med langsgående vinger. Disse bælge høstes og bruges i madlavningen – mest i Middelhavsområdet, men af og til også i dansk madlavning.

Beskrivelse 
Aspargesært er en flerårig, urteagtig plante med en nedliggende til opstigende vækstform. Stænglerne er forgrenede, behårede og spinkle. Bladene sidder spredt, og de er uligefinnede med fem småblade, som er skævt ægformede med hel rand. Begge bladsider er blågrønne med fin behåring. 

Blomstringen foregår i maj-juni, hvor man finder blomsterne siddende endestillet og enkeltvis. De er 5-tallige og uregelmæssige (typiske ærteblomster) med højrøde kronblade. Frugterne er rette bælge, der er kvadratiske i tværsnit, og som er vingede langs de fire kanter. Ved modning er de lysebrune og opspringende. Hver bælg rummer mange frø.

Rodsystemet består af vandrette jordstængler og kraftige, dybtgående rødder.

Højde x bredde og årlig tilvækst: 0,20 x 0,50 m (20 x 50 cm/år).

Hjemsted 

Aspargesært er udbredt i Nordafrika, Mellemøsten, Kaukasus samt Sydøst- og Sydeuropa. Arten er knyttet til lysåbne voksesteder på næringstofrige og forårsfugtige jorde med lavt næringsindhold. 

På øen  Elafonisos, som ligger tæt ved det græske fastland, lige overfor Malea-halvøen, vokser arten sammen med bl.a. agernigella, fennikel, bjergmandstro, duskhyacint, fransk anemone, fransk limurt, græsk alpeviol, harehale, Helichrysum orientale (en art af evighedsblomst), korngladiolus, kornvalmue, middelhavsprydløg, portugisisk sporebaldrian, Satureja thymbra (en art af sar), skarpbladet asparges, sommerfuglelavendel, Stipa capensis (en art af fjergræs), stor hjertegræs, tazet og tornet knopurt

Anvendelse 
Aspargesært bruges rå eller dampet i madlavningen.

Note 

Gule blomster
Bælgfrugter
Kællingetand
Adam Christopher Holsten-Charisius

Adam Christopher lensbaron Holsten-Charisius, født Holsten (3. december 1793 i København, død 19. oktober 1879 på Langesø) var en dansk godsejer og diplomat, bror til Fritz Holsten-Lehn-Charisius.

Biografi 
Han var søn af lensbaron Hans Holsten, besøgte Basedows Institut i København og blev 1811 student (privat dimitteret), 1815 cand. jur., og samme år protokolsekretær i Højesteret, 1816 legationssekretær i Madrid og kammerjunker, samme år legationssekretær i Stockholm, 1819 Ridder af Dannebrog, 1823 i Berlin og 1825 entlediget. Han blev 1828 kammerherre, 1836 Dannebrogsmand, 1841 Kommandør af Dannebrog og overtog 1849 efter sin far baroniet Holstenshuus. Ved sin overtagelse af Det Charisiske Fideikommis tilføjede han "Charisius" til sit navn.

1866 blev han gehejmekonferensråd, 1877 Storkors af Dannebrog og døde 19. oktober 1879 på Langesø.

Ægteskab 
9. maj 1826 ægtede han Augusta Magdalene Friccius von Schilden (16. november 1797 i Itzehoe – 16. juni 1846 på Langesø).

Kilder 
 Danmarks Adels Aarbog 1924

Eksterne henvisninger 

Storkors af Dannebrog
Jurister fra Danmark
Diplomater fra Danmark
Godsejere fra Danmark
Personer fra København
Danskere i 1800-tallet
Adam Christopher 2
Lensbaroner fra Danmark
Personer fra Fyn
Kammerherrer fra Danmark
Gehejmekonferensråder fra Danmark